یار پولءَ مخن
حال مارءَ گورانت یار پول ءَ مخن
یار پول ءَ مخن 
ویل جاناں رژنت
لار چماں مذنت
ہیل شوں سستغنت
یار پولءَ مخن
حال مارءَ گور انت
زونک روشانی گند ءِ کہ نا پیلوانت
شف گہیں آغہہ انت
بام املانی نند ءُ نیاذاں در انت
یار پول ءَ مخن
آف بواڑتیں دلءَ دست زاناں جثیں
ما دہ سیغے کثیں
بھت ءُ گوناف تئ
بھت ءُ گوناف مئیں
تہ دہ اوشیش اثے
من دہ اوشیش اثاں
حال مارءَ گورانت
یار پول ءَ مخن
صادق مری